এই মেলার সবচেয়ে বড় বৈশিষ্ট্য কোনো সরকারি পৃষ্ঠপোষকতা ছাড়াই মেলার আয়োজন করেছেন জলপাইগুড়ি পুরসভার ১৯ নম্বর ওয়ার্ডের পৌরমাতা লোপামুদ্রা অধিকারী। ওই ওয়ার্ডের মহিলা পরিচালিত ১২টি স্বনির্ভর গোষ্ঠীকে নিয়ে গত বছর এই মেলা শুরু করেন তিনি। সেখানে সফলতা পাওয়ায় এ বার আরও বড়ো আকারে ফুড ফেস্টিভ্যালের আয়োজন করা হয়েছে। এ বার ১৬টি স্বনির্ভর গোষ্ঠী ছাড়াও ১৬টি বেসরকারি সংস্থা যোগ দিয়েছে এই খাদ্যমেলায়। লোপামুদ্রাদেবীর কথায় এই ছোটো ছোটো স্বনির্ভর গোষ্ঠীকে সত্যিকারের স্বনির্ভর করে তোলাই এই মেলার মুল উদ্দেশ্য।